81. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 125455 της 14/20 Ιουλ. 1994 (ΦΕΚ Β΄ 565) Προϋποθέσεις και διαδικασία έγκρισης των τύπων των αυτοκινουμένων αγροτικών μηχανημάτων. Έχοντας υπόψη: 1.Το άρθρ. 84 παρ. 1 και 2 του Νόμ. 2094/92 (ΦΕΚ 182/Α) «Περί κυρώσεως του Κώδικα Οδικής Κυκλοφορίας». 2.Την με αριθ. πρωτ. 125397/990/340/27.3.79 (ΦΕΚ 575/Β) απόφασή μας «περί προϋποθέσεων και διαδικασίας εγκρίσεως των νέων τύπων αγροτικών μηχανημάτων», όπως αυτή τροποποιήθηκε και συμπληρώθηκε με τις αποφάσεις 103391/7.3.85 (ΦΕΚ 198/Β) και 141320/26.10.87 (ΦΕΚ 607/Β) και την ανάγκη τροποποίησής τους. 3.Τις οδηγίες της Ευρωπαϊκής Ένωσης με αριθ. 74/150, 77/536. 79/622, 82/953, 86/198 και 87/402, οι οποίες εναρμονίσθηκαν στην Ελληνική Νομοθεσία με τις αποφάσεις μας 259987/7.6.84 (ΦΕΚ 377/Β), 290422/15.9.88 (ΦΕΚ 695/Β) και 290542/18.11.88 (ΦΕΚ 872/Β) και αναφέρονται στις διατάξεις προστα(Αντί για τη σελ. 332,229(γ) Σελ. 332,229(δ) Τεύχος 1244-Σελ. 55 Γεωργικά Μηχανήματα 16.Δ.γ.78-81 σιας σε περίπτωση ανατροπής των γεωργικών και δασικών ελκυστήρων. 4.Εισήγηση της αρμόδιας Δ/νσης για την ανάγκη βελτίωσης και προσαρμογής της διαδικασίας έγκρισης τύπων των καινούργιων αυτοκινουμένων αγροτικών μηχ/των, προς τους κανονισμούς έγκρισης κυκλοφορίας αυτών στα Κράτη Μέλη της Ευρωπαϊκής Ένωσης, αποφασίζουμε: Α.Καθορίζουμε τους όρους και προϋποθέσεις έγκρισης κάθε τύπου καινούργιου αυτοκινουμένου αγροτικού μηχ/τος, που παράγεται σε σειρά, όπως παρακάτω: 1.Το μηχάνημα πρέπει να έχει δοκιμασθεί από το Ινστιτούτο Γεωργικών Μηχανημάτων και Κατασκευών (ΙΓΕΜΚ) του ΕΘΙΑΓΕ ή αντίστοιχο Ίδρυμα της Ελλάδος ή άλλης χώρας και να έχει εκδοθεί «έκθεση δοκιμής» σύμφωνα με τον επίσημο κώδικα δοκιμών Ο.Ε.C.D.. Η «έκθεση δοκιμής» όταν θα προέρχεται από ξένη χώρα, πρέπει να μεταφράζεται στην Ελληνική γλώσσα και να προσκομίζεται μαζί με την ξενόγλωσση επίσημη «έκθεση δοκιμής» στην Δ/νση Αξ/γης Εγγ/κών Έργων και Μηχ/ού Εξ/σμού του Υπ. Γεωργίας. Όταν η «έκθεση δοκιμής» της ξένης χώρας δεν έχει γίνει κατά τον επίσημο κώδικα δοκιμών O.E.C.D. για τους γ. ελκυστήρες, θα ελέγχεται από το ΙΓΕΜΚ του ΕΘΙΑΓΕ και εφόσον κριθεί επαρκής θα θεωρείται από αυτό η μετάφρασή της στην Ελληνική γλώσσα. Σε περίπτωση που δεν περιλαμβάνει όλα τα Τεχνικά στοιχεία που αναφέρονται στο Δελτίο πληροφοριών της επομένης παρ. 2β, του ΙΓΕΜΚ θα ελέγχει τον ελκυστήρα και τα στοιχεία αυτά θα τα συμπεριλαμβάνει σε συμπληρωματική έκθεση δοκιμής. Η έκθεση αυτή θα προσκομίζεται από τον ενδιαφερόμενη στην αρμόδια Δ/νση του Υπ. Γεωργίας. Σε περίπτωση που προσκομισθεί στην Δ/νση Αξ/σης Εγγ/κών Έργων και Μηχ/κού Εξ/σμού βεβαίωση του Ινστιτούτου που δοκίμασε το γ. μηχάνημα (εξέδωσε την έκθεση δοκιμής) ή του ΙΓΕΜΚ στην οποία αναγράφονται όλες οι τεχνικές διαφορές από το δοκιμασμένο τύπο και ότι ισχύει, η παλαιά έκθεση δοκιμής, δεν απαιτείται νέα έκθεση δοκιμής. Κατόπιν αυτού η αρμόδια Δ/νση θα προχωρήσει στην έγκριση του τύπου αυτού με τις τεχνικές διαφορές που τις έχουν βεβαιωθεί σύμφωνα με τα παραπάνω. Σελ. 332,230(δ) Τεύχος 1244-Σελ. 56 2.Σε περίπτωση που δεν υπάρχουν τα δικαιολογητικά της παρ. (1) εναλλακτικά μπορούν να προσκομισθούν τα εξής δικαιολογητικά: α.Εθνική έγκριση τύπου ξένης χώρας (επίσημη) και μετάφρασή της στην Ελληνική γλώσσα. β.Δελτίο πληροφοριών (συνημμένο υπόδειγμα) του κατασκευαστού ή του εντολοδόχου του. γ.Υπεύθυνη δήλωση του κατασκευαστού ή του εντολοδόχου του άρθρ. 8 του Νόμ. 1599/86 όπου θα δηλώνεται η μη ύπαρξη έκθεσης δοκιμής του μηχ/τος και η ακρίβεια των στοιχείων του δελτίου πληροφοριών η οποία υποβάλλεται από τον εισαγωγέα. Σε περίπτωση που έχουν δηλωθεί ψευδή στοιχεία τόσο στο Δελτίο πληροφοριών όσο και στην Υπεύθυνη δήλωση, ανεξάρτητα των ποινικών κυρώσεων, θα διακόπτεται η απογραφή των αντίστοιχων μηχ/των. Προκειμένου να επαναχορηγηθεί έγκριση τύπου θα πρέπει να παρέλθει ένας χρόνος από την έναρξη της παύσης. 3.Αντί των παραπάνω (παρ. 1 και 2) αρκεί η προσκόμιση «Έγκρισης ΕΟΚ» μεταφρασμένη στην Ελληνική γλώσσα. Με τον όρο «Έγκριση Ε.Ο.Κ.» νοούνται όλα τα δικαιολογητικά που έχουν εκδοθεί και όλες οι επαληθεύσεις που έχουν γίνει σύμφωνα με τις οδηγίες της Ευρωπαϊκής Ένωσης με αριθ. 74/150, 79/694 και 88/297, οι οποίες εναρμονίσθηκαν στην Ελληνική Νομοθεσία με τις αριθ. πρωτ. 259987/1.6.84 και 290542/18.11.88 αποφάσεις μας. 16.Δ.γ.81 Γεωργικά Μηχανήματα 4.Οι μεγάλες αυτοκινούμενες συλλεκτικές μηχανές (θεριζοαλωνιστικές, βαμβακοσυλλεκτικές, τευτλοεξαγωγείς, τοματοσυλλεκτικές, χορτοκοπτικές κ.λπ.) καθώς και οι δασικοί ελκυστήρες που δεν συνοδεύονται από τα δικαιολογητικά που αναφέρονται στις παρ. (1) ή (2) ή (3), προκειμένου να εγκριθεί ο τύπος τους, μπορούν αντί αυτών να εφοδιάζονται με επίσημο μεταφρασμένο στην Ελληνική γλώσσα πιστοποιητικό της αρμοδίας Κρατικής Υπηρεσίας της ξένης χώρας, στο οποίο θα βεβαιώνεται ότι επιτρέπεται η κυκλοφορία της μηχανής χωρίς έγκριση του τύπου της, συνοδευόμενο από Δελτίο Πληροφοριών της παρ. (2β). Τέλος αντί των ανωτέρω αρκεί η προσκόμιση της άδειας κυκλοφορίας των μηχανών αυτών στην ξένη χώρα. Σε περίπτωση που τα παραπάνω δικαιολογητικά δεν αναφέρουν όλα τα τεχνικά χαρακτηριστικά, των συλλεκτικών κ.λπ. μηχανών θα προσκομίζεται βεβαίωση του κατασκευαστή όπου θα αναγράφονται αναλυτικά αυτά, ή επίσημο βιβλίο οδηγιών και συντήρησης του κατασκευαστή που θα περιλαμβάνει και όλα τα τεχνικά χαρακτηριστικά των μηχανών. 5.Η έγκριση κάθε νέου τύπου καινούργιου αυτοκινουμένου αγροτικού μηχ/τος θα γίνεται με απόφαση της Δ/νσης Αξ/σης Εγγ/κών Έργων και Μηχ/κού Εξ/σμού του Υπ. Γεωργίας, σύμφωνα με τον τύπο που θα καθορίσει αυτή και εφόσον υποβληθούν από τον ενδιαφερόμενο εισαγωγέα ή κατασκευαστή τα παρακάτω δικαιολογητικά: α.Αίτηση. β.Τα δικαιολογητικά που αναφέρονται στις παρ. Α1 ή Α2 ή Α3 και Α4 ανάλογα με την περίπτωση. γ.Εικονογραφημένο έντυπο του εργοστασίου κατασκευής του αγρ. μηχ/τος. δ.Υπεύθυνη δήλωση του άρθρ. 8 του Νόμ. 1599/86, όπου θα δηλώνεται ότι: i)Αναλαμβάνει την υποχρέωση να προμηθεύει τον αγοραστή με ανταλλακτικά. ii)Κατέχει συνεργείο επισκευών για την τεχνική εξυπηρέτηση του γεωργικού μηχ/τος ή έχει συμβληθεί επίσημα (ιδιωτικό συμφωνητικό θεωρημένο από την οικεία Δ.Ο.Υ.) με άλλο συνεργείο επισκευών για το σκοπό αυτό. iii)Χορηγείται εγγύηση καλής λειτουργίας για ένα (1) χρόνο και  iv)χορηγείται στους αγοραστές βιβλίο οδηγιών χρήσης και συντήρησης στην Ελληνική γλώσσα κατά πιστή μετάφραση από το ξενόγλωσσο όμοιο βιβλίο του κατασκευαστή, με ευθύνη του εισαγωγέα. 6.Η Δ/νση Αξ/σης Εγγ/κών έργων και Μηχ/κού Εξ/σμού προκειμένου να εγκρίνει τον τύπο ενός καινούργιου αυτοκινουμένου αγροτικού μηχ/τος θα πρέπει να της έχει προσκομισθεί και το Δελτίο Τεχνικού Ελέγχου του εισαχθέντος μηχ/τος που το συντάσσει η Τριμελής Επιτροπή Τεχνικού Ελέγχου αγρ. μηχ/των της οικείας Περιφερειακής Υπηρεσίας Εγγείων Βελτιώσεων (συνημμένο υπόδειγμα), μετά από έλεγχο του γεωργικού μηχ/τος, με εξαίρεση τα μηχ/τα της παρ. 4. 7.Το αυτοκινούμενο αγροτικό μηχάνημα του οποίου εγκρίνεται ο τύπος του, θα πρέπει να εναρμονίζεται πλήρως με τον Νόμ. 2094/92 (ΦΕΚ 182/Α) «περί κυρώσεως του Κώδικα Οδικής Κυκλοφορίας» όταν κυκλοφορεί ως οδικό όχημα. 8.α)Καθίσταται υποχρεωτική από 1.6.1995 η ύπαρξη επί των γεωργικών και δασικών ελκυστήρων διατάξεων προστασίας έναντι ανατροπής, σύμφωνα με όσα ορίζονται στις οδηγίες της Ευρωπαϊκής Ένωσης με αριθ. 74/150, 77/536, 79/622, 82/953, 86/298 και 87/402 και τα παραρτήματά τους, οι οποίες εναρμονίσθηκαν στην Ελληνική Νομοθεσία με τις αριθ. πρωτ. 259987/1.6.84, 290422/15.9.88 και 290542/18.11.88 αποφάσεις μας. β)Όσοι γεωργικοί ή δασικοί ελκυστήρες απεγράφησαν για πρώτη φορά από την ημερομηνία δημοσίευσης της παρούσας στην Εφημερίδα της Κυβέρνησησ μέχρι και την 31.5.1995 και δεν έφεραν τις παραπάνω διατάξεις προστασίας έναντι ανατροπής, υποχρεούνται μέχρι 31.5.1996 να τις τοποθετήσουν. Η προθεσμία εφαρμογής της άνω παρ. β παρατάθηκε μέχρι την 31-12-1999 από την ΔΓ 64Β/28 Αυγ./10 Σεπτ. 1996 (ΦΕΚ Β΄ 828), απ. Υπ. Γεωργίας. γ)Επί των αδειών κυκλοφορίας των παραπάνω γεωργικών και δασικών ελκυστήρων θα αναγράφεται η ένδειξη «Φέρει διάταξη προστασίας έναντι ανατροπής εγκεκριμένη σύμφωνα με τις οδηγίες της Ευρωπαϊκής Ένωσης (ΕΟΚ) ή κατά τον κώδικα Ο.Ε.C.D. δ)Οι γεωργικοί και δασικοί ελκυστήρες που έχουν απογραφεί πριν την ημερομηνία δημοσίευσης της παρούσης στην Εφημερίδα της Κυβέρνησης και κυκλοφορούν με άδειες του Υπουργείου Γεωργίας, υποχρεούνται όπως μέχρι 31.12.1999 εφοδιασθούν με τις παραπάνω εγκεκριμένες κατά Ε.Ο.Κ. διατάξεις προστασίας έναντι ανατροπής. ε)Οι διατάξεις προστασίας έναντι ανατροπής θα εγκρίνονται από τη Δ/νση Αξ/σης Εγγ/κών Έργων και Μηχ/κού Εξ/σμού με την προσκόμιση των δικαιολογητικών που προβλέπονται στην παρ. (8α) ή έκθεση δοκιμής κατά Ο.Ε.C.D.. 9.Οι τύποι των μεταχειρισμένων αυτοκινουμένων αγροτικών μηχ/των θα εγκρίνονται με την διαδικασία και τα δικαιολογητικά που προβλέπονται για τα καινούργια, δηλ. θα πρέπει να προσκομίζονται δικαιολογητικά που αναφέρονται σε καινούργιο μηχάνημα. 10.Για τα αυτοκινούμενα αγροτικά μηχ/τα, με εξαίρεση τα Αγροτικά Μηχ/τα Πολλαπλής Χρήσης, που εισάγονται για ίδια χρήση, δεν απαιτείται έγκριση τύπου αυτών. 11.Η Δ/νση Αξ/σης Εγγ/κών Έργων και Μηχ/κού Εξ/σμού του Υπ. Γεωργίας, διατηρεί το δικαίωμα έλεγχου όλων των εγκεκριμένων τύπων αυτοκινουμένων αγροτικών μηχ/των που απογράφονται από τις Περιφερειακές του Υπηρεσίες προκειμένου να διαπιστώνει την πιστότητα αυτών σε σχέση με τα δοκιμασθέντα και εγκριθέντα. Μεταβολή οποιουδήποτε στοι(Μετά τη σελ. 332,230(δ) Σελ. 332,231 Τεύχος 1244-Σελ. 57 Γεωργικά Μηχανήματα 16.Δ.γ.81 χείου των παραπάνω αγροτικών μηχ/των πρέπει να τίθεται υπόψη της αρμόδιας Δ/νσης, η οποία θα κρίνει για την ανάγκη επανέγκρισης του τύπου τους. Σε περίπτωση που ο εισαγωγέας ή ο κατασκευαστής αυτοκινουμένου, εγκεκριμένου τύπου αγροτικού μηχ/τος διαθέτει μηχάνημα που διαφέρει από τον εγκεκριμένο τύπο και ζητείται η απογραφή του, ενώ έχει εκδόσει πιστοποιητικό ταυτότητας αυτού, ανεξαρτήτως των ποινικών ευθυνών η διαδικασία των οποίων θα κινηθεί από τις Νομαρχιακού επιπέδου Υπηρεσίας Εγγ. Βελτιώσεως θα του αφαιρείται και το δικαιώμα λήψης Δελτίων Ταξινόμησης για τον τύπο αυτό του μηχ/τος, για διάστημα ενός χρόνου και σε περίπτωση υποτροπής θα ενεργείται οριστική αφαίρεση του παραπάνω δικαιώματος, με αποφάσεις της Δ/νσης Αξ/σης Εγγ/κών Έργων και Μηχ/κού Εξ/σμού. Σε περιπτωση που διαπιστωθεί ότι ο εν λόγω κατασκευαστής ή αντιπρόσωπος επαναλαμβάνει την παράβαση και για άλλο ή άλλους τύπους αυτοκινουμένων αγρ. μηχ/των θα του αφαιρείται ομοίως ως ανωτέρω οριστικά το δικαίωμα λήψης Δελτίων Ταξινόμησης για όλους τους τύπους των εισαγομένων ή κατασκευαζομένων από αυτόν αυτοκινουμένων αγρ. μηχ/των, ενώ παράλληλα θα ζητείται η παραπομπή του στη Δικαιοσύνη για τυχόν ποινικές ευθύνες. 12.Κάθε προηγούμενη απόφαση που ρυθμίζει το ανωτέρω θέμα κατά διαφορετικό τρόπο καταργείται. 13.Η ισχύς της παρούσης θα αρχίσει από της δημοσίευσής της στην Εφημερίδα της Κυβέρνησης, εκτός αν κατά διαφορετικό τρόπο αναφέρεται στις παραγράφους της. 14.Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού.

[Source: greek_legal_code_raptarchis | Tokens: 9735]